Фарміраванне лексіка-граматычных сродкаў мовы і развіццё звязнага маўлення

***ЛІСТАПАД***

 **Тэма: ПРАДУКТЫ ХАРЧАВАННЯ**

**Веды:**

* аб прадуктах харчавання , якія выкарыстоўваюцца часцей за іншых, іх якасцях;
* аб складзе прадуктаў харчавання (малочныя, мясныя, мучаныя) (старшая група);
* пра прафесію повара;
* аб часе прыёму ежы *(ранак – снеданне; дзень - абед; вечар - вячэра);*
* аб культуры паводзін за сталом;
* аб спосабах атрымання, апрацоўкі і выкарыстання прадуктаў у ежу ( старшая група);
* аб правілах карыстання бытавой тэхнікай (плітой, халадзільнікам) прафілактыцы траўматызму ў быту (старшая група).

 **Уменні:**

* называць асноўныя прадукты харчавання, вызначаць іх смак, якасць;
* называць і паказваць малочныя, мясныя прадукты, прадукты з мукі; вызначаць прадукты, з якіх прыгатаваны суп, гарнір, сок (старшая група)
* адрозніваць сырыя і вараныя прадукты;
* суадносіць прыём ежы з пэўным часам *(снедаем ранкам)*;
* культурна весці сябе за сталом;
* называць і выконваць правіла карыстання бытавой тэхнікай (старшая група);

***Слоўнік:***

**назоўнікі**: снеданне, абед, падвячорак, вячэра, прадукты, суп, боршч, каша, макароны, бульба, рыба, курыца, мяса, катлеты, сасіскі, каўбаса, рыс, бліны, салата, малако, кефір, сыр, тварог, смятана, йогурт, кампот, гарбата, кава, сок, кісель, хлеб, батон, пячэнне, вафлі, булкі, пірог, соль, цукар, марожанае, кухня, кухар, пліта, халадзільнік (сярэдняя група); бульён, гарнір, галубцы, запяканка, напой, абаранкі, пернікі, торт, мёд, варэнне, поле, каласы, мука, хлебазавод, малаказавод, посуд (старшая група).

**дзеясловы**: гандляваць, набываць, рэзаць, гатаваць, ставіць, здымаць, смажыць, варыць, пякчы, наліваць, дапамагаць, прыбіраць, дзяжурыць (сярэдняя група); вырошчваць, малаціць, прывозіць, раскладаць, уключаць, выключаць, тушыць, карміць, спрабаваць, саліць, падліваць (старшая група).

**прыметнікі**: хлебны, мясны, малочны, рыбны, грыбны, сыры, вараны, смажаны, нясмачны, халадны, гарачы, цёплы, свежы, салёны, мяккі, цвёрды, кіслы, салодкі, горкі, карысны (сярэдняя група); кіпячоны, жыдкі, густы (старшая група).

**прыслоўі**: горача, смачна, нясмачна, салодка, кісла, горка.